CELEX: 32019D1613
Language: bg
Date: 2019-09-25 00:00:00
Title: Решение (ОВППС) 2019/1613 на Комитета по политика и сигурност от 25 септември 2019 година за назначаване на командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (ATALANTA/3/2019)

30.9.2019   
               
               
                  BG
               
               
                  Официален вестник на Европейския съюз
               
               
                  L 250/84
               
            
         РЕШЕНИЕ (ОВППС) 2019/1613 НА КОМИТЕТА ПО ПОЛИТИКА И СИГУРНОСТ
         от 25 септември 2019 година
         за назначаване на командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (ATALANTA/3/2019)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1) (Atalanta), и по-специално член 6 от него,
         като има предвид, че:
         
                     (1)
                  
                  
                     Съгласно член 6, параграф 1 от Съвместно действие 2008/851/ОВППС Съветът оправомощи Комитета по политика и сигурност (КПС) да взема решения относно назначаването на командващия операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия („командващия операцията на ЕС“).
                  
               
                     (2)
                  
                  
                     На 30 юли 2018 г. с Решение (ОВППС) 2018/1083 на Съвета (2) вицеадмирал Antonio MARTORELL LACAVE беше назначен за командващ операцията на ЕС, считано от 29 март 2019 г.
                  
               
                     (3)
                  
                  
                     Военните органи на Испания предложиха генерал-майор Antonio PLANELLS PALAU да поеме поста от вицеадмирал Antonio MARTORELL LACAVE като командващ операцията на ЕС.
                  
               
                     (4)
                  
                  
                     На 5 септември 2019 г. Военният комитет на ЕС подкрепи назначаването на генерал-майор Antonio PLANELLS PALAU за командващ операцията EUNAVFOR Atalanta, считано от 1 октомври 2019 г.
                  
               
                     (5)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
                  
               ПРИЕ НАСТОЯЩОТО РЕШЕНИЕ:
         
            Член 1
            Генерал-майор Antonio PLANELLS PALAU се назначава за командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия, считано от 1 октомври 2019 г.
         
         
            Член 2
            Настоящото решение се прилага от 1 октомври 2019 г.
         
         
            Съставено в Брюксел на 25 септември 2019 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 301, 12.11.2008 г., стр. 33.
         
            (2)  Решение (ОВППС) 2018/1083 на Съвета от 30 юли 2018 г. за изменение на Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (ОВ L 194, 31.7.2018 г., стр. 142).